Azalore orritsu

Azalore orritsua (Sparassis brevipes) Sparassidaceae familiako onddo espezie bat da.Ale gazteak bakarrik kontsumitzen dira, usain txarra hartu baino lehen, digeritzen zaila izan aurretik. Tolesturek zaildu egiten dute garbiketa. Nahaskiak, tortillak, eta lehortu ondoren, zopak eta risotoak.

Sinonimoak: Merisma crispum, Clavaria foliacea, Sistotrema crispum, Sparassis laminosa, Clavaria laminosa, Sparassis foliacea, Sparassis crispa var. laminosa, Masseeola laminosa, Masseeola foliacea, Sparassis herbstii, Stereum laminosum.

 Deskribapena 
Karpoforoa: Hemisferikoa edo belaki itxuran, 10 eta 25 cm bitarteko luzerakoa eta 10 eta 20 cm bitarteko garaierakoa, adarkatze bihurgunetsu ugariz osatua, hostotsua, estu, tente, enbor mamitsu batetik sortzen dira. Adarren gainazala leuna da edo gutxi zonatua, krema kolorekoa, hori-lasto kolorekoa edo okre-hori zurbil kolorekoa. Himenioa adarkatze laminatuen kanpoko aldean dago.

Haragia: Mehera, elastikoa eta zaila. Usain atsegina du eta zapore leuna.

Etimologia: Sparassis terminoa grekotik dator. Laminosa epitetoa latinetik dator, orri esan nahi duen "lamina" hitzetik. Adarrak xafla formakoak dituelako.

 Jangarritasuna 
Jangarria.

 Nahasketa arriskua 
Sparassis crispa delakoarekin nahas daiteke, hau koniferoen basoetan ateratzen da, eta fruktifikazio trinkoagoak dira, azalore formakoak, eta adarrak elkarri lotuak eta kizkurrak ditu.

 Sasoia eta lekua 
Udan eta udazkenean, lurrean zurarekin lotuta, arteen eta pagoen basoetan, baita izeien basoetan ere, eta bakanago picea-tan.

 Banaketa eremua 
Ameriketako Estatu Batuak, Europa, Errusia, Taiwan.

 Erreferentziak 

 Kanpo estekak 

Kategoria:Sparassis
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak
Kategoria:Taiwango onddoak